# Az MVGYOSZ Bodor Tibor Hangoskönyvtár alkalmazás használatáról Blindshell 2. rendszeren

## Ki tudja használni az online hangoskönyvtárat?

* Az MVGYOSZ Hangoskönyvtár Alkalmazást MVGYOSZ valamely tagegyesületénél érvényes tagsági jogviszonnyal rendelkező látássérült tagok használhatják ingyenesen. Éves szolgáltatási díj ellenében minden olyan látássérült személy használhatja, aki regisztrált és igazolta látássérülését.

## Hogy tudok belépni?

* Nyissa meg az Alkalmazások/Alkalmazáslista/Az összes alkalmazáscsomag/Könyvek/MVGYOSZ Hangoskönyvtár alkalmazást.
* Az alkalmazás telepítését követően van mód az aktivizálás folyamatának elvégzésére
* az „Alkalmazáscsomag telepítése”-re nyomja meg a megerősítés gombot
* Ezután az „alkalmazás futtatása”-ra kell a megerősítés gombot megnyomni

Csak azon látássérült személyek tudják az aktivizálást elvégezni a törzsszám + e-mail cím megadásával, akik rögzítve vannak az MVGYOSZ egységes tagnyilvántartó rendszerében.

Azok, akik látássérültek, de nem tagok egyetlen egyesületnél sem, azoknak regisztrálni szükséges az mvgyosz.hu, vagy a tavszem.hu oldalon a szolgáltatásra.

* Az aktivizálás folyamatához az alábbi adatokat kell megadni:

Törzsszám + megyekód, e-mail cím.

**A megyekódok az alábbiak:**

* Látássérültek Észak-alföldi Regionális Egyesülete -01
* Látássérültek Regionális Közhasznú Egyesülete -02
* Magyar Vakok és Gyengénlátók Bács-Kiskun Megyei Egyesülete – 03
* Nyírségi Látássérültek Egyesülete -04
* Vakok és Gyengénlátók Baranya Megyei Egyesülete -05
* Vakok és Gyengénlátók Békés Megyei Egyesülete -06
* Vakok és Gyengénlátók Borsod-Abaúj-Zemplén Megyei Egyesülete -07
* Vakok és Gyengénlátók Csongrád Megyei Egyesülete -08
* Vakok és Gyengénlátók Fejér Megyei Szervezete -09
* Vakok és Gyengénlátók Győr-Moson-Sopron Megyei Egyesülete -10
* Vakok és Gyengénlátók Hermina Egyesülete -11
* Vakok és Gyengénlátók Heves Megyei Egyesülete -12
* Vakok és Gyengénlátók Jász-Nagykun-Szolnok Megyei Egyesülete -13
* Vakok és Gyengénlátók Komárom-Esztergom Megyei Egyesülete -14
* Vakok és Gyengénlátók Közép-Magyarországi Regionális Egyesülete -15
* Vakok és Gyengénlátók Nógrád Megyei Egyesülete -16
* Vakok és Gyengénlátók Somogy Megyei Egyesülete -17
* Vakok és Gyengénlátók Szabolcs-Szatmár-Bereg Megyei Egyesülete -18
* Vakok és Gyengénlátók Tolna Megyei Egyesülete -19
* Vakok és Gyengénlátók Vas Megyei Egyesülete -20
* Vakok és Gyengénlátók Veszprém Megyei Egyesülete -21
* Vakok és Gyengénlátók Zala Megyei Egyesülete -22
* Természetes személyek -23

 **Példa a törzsszámra: 83939-01**

* a szövegmezőbe történő beíráshoz először aktiválni kell a mezőt a „megerősítés” gombbal, ezután lehet elkezdeni a gépelést.
* Ha beírtuk az e-mail címet és a törzsszámot + megyekódot az „aktiválás”-ra kell a „megerősítés” gombot megnyomni. .
* majd a beírt adatokat követően el kell fogadni az általános szerződési feltételeket (itt is az „aktiválás”-ra kell a „megerősítés gombot megnyomni).
* Az aktivizálás csak akkor sikeres, ha a megadott törzsszám és az e-mail cím azonos a tagnyilvántartó rendszerbe rögzített adatokkal.
* Az aktivizálás során a rendszer azt is vizsgálja, hogy a felhasználó rendelkezik-e érvényes tagsági jogviszonnyal az egyesületnél.
* Amennyiben ez a 3 adat megfelel, akkor a rendszer a „sikeres regisztráció” üzenetet mondja be.

Amennyiben nem felelnek meg az adatok, úgy az adott tagegyesület munkatársához kell fordulni adategyeztetés céljából.

* Sikeres aktivizálást követően a megadott e-mail címre kap a felhasználó egy e-mailt, ahol meg kell erősíteni a folyamatot egy linkre történő kattintással.
* A megerősítést követően vissza kell lépni az alkalmazásba és a bejelentkezés opcióra a „megerősítés” gombot lenyomva már lehet is használni a hangoskönyv alkalmazást.
* Ezt követően nincs szükség újból megadni az adatokat, az alkalmazás elindítását követően a rendszer automatikusan beengedi a felhasználót az alkalmazásba. Alkalmanként előfordul, hogy a belépéskor az aktivizálási képernyőt mutatja az alkalmazás. Amennyiben Ön nem használta más eszközön az alkalmazást, az esetben nem kell beírni ismét az adatokat, elegendő a bejelentkezésre a „megerősítés” gombot megnyomni.
* Az online hangoskönyvtár egyszerre egy eszközön használható, így ha eszközt vált, minden esetben el kell végezni az aktivizálás folyamatát.
* Családi megosztásra, vagy bármely más eszközön párhuzamosan történő futtatásra nincs mód. Az alkalmazás kizárólag egy készüléken használható egyszerre.

## Mit tud az alkalmazás?

* A Hangoskönyvtár az Alkalmazások/Könyvek menüpontból érhető el
* A belépést követően a főképernyőn egy menügomb található, az alkalmazás bármelyik részén tartózkodunk a menügomb mindig megtalálható.
* Alatta olvasható az, hogy összesen hány könyv érhető el az alkalmazásban.
* A kategóriák egymás alatt helyezkednek el (a „LE” és „FEL” gomb nyomogatásával tudunk navigálni a kategóriák között):
* Legfrissebb könyvek
* akció, krimi
* dokumentumregény
* dráma, komédia, színmű, stb.
* Minden kategória mellett olvasható, hogy hány könyv érhető el a műfajban.
* A kategória kiválasztását követően a könyvek listája olvasható egymás alatt.
* Az alábbi adatokat olvashatjuk a könyvekről:
* szerző, cím, felolvasó

## Hogy tudok meg több információt egy könyvről?

* Amennyiben egy könyvről többet szeretnénk megtudni, vagy le szeretnénk tölteni, úgy meg kell nyitni a kiválasztott művet. Ezt követően az alábbi funkciókat érjük el felülről lefele haladva (a „LE” gomb nyomogatásával):
* könyv letöltése egyben
* szerző
* cím
* felolvasó
* a könyv hossza
* a könyv lejátszása
* fejezetek
* a műleírása
* a könyv borítója is megjelenik a képernyőn.

## Hogy tudok letölteni könyvet?

* Amennyiben egyben szeretnénk letölteni a könyvet, akkor a „könyv letöltése egyben” opcióra kell a „megerősítés” gombot megnyomni.
* Az „akciógomb” megnyomásával meg tudja hallgatni, hogy hány százaléknál jár a letöltés.
* A “letöltés megszakítása” opciót választva meg tudjuk szakítania letöltést.
* Ezt úgy tudjuk elérni, hogy a „LE” gomb megnyomásával előhívjuk a menüt és a „letöltés megszakítása”-ra „megerősítés” gombot nyomunk, majd pedig a „bezárás” opciót választjuk az „OK” gomb megnyomásával.
* Javasoljuk, hogy wifi-n töltsék le a könyveket, mivel a méretük nagy, így a mobil internetet megterhelheti. Letöltést követően a meghallgatás során már nem használ internetet az alkalmazás.
* Arra is van mód, hogy csak 1 fejezetet töltsünk le a könyvből, úgy a “fejezetek” menügombot kell kiválasztani és a megjelenő fejezetekből ki kell választani a letölteni kívánt fájlt.
* Letöltést követően rá kell nyomni a “bezárás” opcióra a „OK” gombbal, onnantól a könyv a „letöltött könyveim menüpont alatt érhető el.
* A telefon tárhelyétől függően több könyvet is le lehet egyszerre tölteni, nincs korlátozva a letöltés száma.
* Amennyiben nincs elegendő hely a könyv letöltéséhez, úgy a rendszer nem tölti le azt.

## Milyen menüpontok közül választhatok?

* Miután a „menü” gombra rányomtunk az „OK” gombbal a „LE” gomb nyomogatásával az alábbi menüpontok találhatóak:
* könyvtár, keresés, letöltött könyveim, továbbiak
* Könyvtár: A könyvtár menüpont alatt a főképernyő kategóriái találhatóak. Ezeket a menüpontokat a „LE” és „FEL” gombokkal tudom megtekinteni.
* Keresés: A keresés történhet könyv címére, szerzőre, és felolvasóra egyaránt.
* A „keresés” opció kiválasztása után a „LE” gomb megnyomása után válasszuk a „szöveg szerkesztése” opciót, ezután tudjuk beírni a szöveget.
* Letöltött könyveim: A menüpont alatt a letöltött könyveket találjuk, az alábbi információk érhetők el a könyvről (a „LE” és „FEL” gomb nyomogatásával):
* A szerző neve, letöltött könyv címe, letöltött fejezetek száma, a könyv hossza.

**Példa**:

Adams Douglas, Galaxis útikalauz stopposoknak 2., Vendéglő a világ végén, 3 letöltött fejezet, 00:32.15

* Továbbiak: A menüpont alatt az alábbi lehetőségek közül lehet választani a „megerősítés” gomb megnyomása után a „LE” gomb nyomogatásával.
* elalvás funkció, általános szerződési feltételek, kijelentkezés.
* Az elalvás funkció beállítható 15, 30 perc, vagy 1 óra időtartamra. Amennyiben a lejátszás során elalszunk, akkor a beállított idő után a lejátszás megszakad.

## Hogy tudok könyvet törölni?

* A letöltött könyveim menüpontban, a törölni kívánt könyv kiválasztása után a „LE” gombot lenyomva előjön a „könyv eltávolítása”“ opció melyet a „megerősítés” gombbal tudunk aktiválni.
* Az eltávolítást a “könyv eltávolítása” gombra nyomással meg kel erősíteni.

## Hogy tudok lejátszani könyvet?

* A „letöltött könyveim” menüpontban a „LE” gomb nyomogatásával kiválasztom az olvasni kívánt művet, majd az „OK” gomb lenyomásával belépek az olvasni kívánt könyvbe.

Az alábbi információkat és funkciókat érhetem el a „LE” és „FEL” gomb nyomogatásával:

* szerző
* cím
* felolvasó
* a könyv hossza
* a könyv lejátszása
* fejezetek
* a mű leírása
* A könyv elejétől történő lejátszáshoz válasszuk a „könyv lejátszása” gombot.
* Fejezetek szerinti lejátszás: Amennyiben a letöltött könyvből 1 fejezetet szeretnénk lejátszani, úgy válasszuk a „fejezetek” menüpontot és az „OK” gomb lenyomásával lépjünk be.

A belépést követően a könyv fejezeteit látjuk, az alábbi információkat tudjuk meg az adott fejezetről:

cím, sorszám, fejezett hossza.

**Példa**:

3., (sorszám), (hossz) 25 perc 13 másodperc.

* A „LE” gomb megnyomásával megtaláljuk a “fejezet lejátszása” gombot, erre kell „OK”-ot nyomni.

Ezután az alábbi menüpontok jelennek meg, amin a „LE” gomb nyomogatásával tudunk lépkedni.

* lejátszás
* lejátszás a fejezet elejéről
* fejezet törlése
* mégsem.
* A „lejátszás” és a lejátszás a fejezet elejéről” gomb közti különbség:

A „lejátszás” ott folytatja, ahol egy korábbi meghallgatás során abbahagytuk a meghallgatást. A „lejátszás a fejezet elejéről” gomb pedig előröl játssza le a fejezetet.

* Figyelem! Amennyiben több fejezetbe is belehallgatunk, majd úgy döntünk, hogy a könyvet előröl meghallgatjuk, úgy a folyamatos lejátszás során a fejezeteket ott folytatja, ahol az előzetes meghallgatás során abbahagytuk. Így érdemes visszaugrani a belehallgatást követően a fejezet elejére azért, hogy a folyamatos lejátszás során ne maradjon ki az a rész, a mit már előzetesen meghallgattunk.

## A könyv lejátszása során milyen funkciókat érek el?

* Amikor elindítom a lejátszást, akkor a lejátszóban az alábbi információkat olvashatom a lejátszásról és az alábbi funkciók közül választhatok: Ezt a „LE” és „FEL” gombok nyomogatásával érhetem el:
* a fejezet címe
* Szerző
* Az előző és a következő fejezetre történő ugrás
* hányadik fejezet az összes fejezetből
* a lejátszási idő a fejezet teljes hosszához képest
* hol tart a lejátszás százalékban (itt a százalékot tudom módosítani, az előre és hátratekerés a hangerő szabályozó gombbal történik)

## Hány könyvet olvashatok párhuzamosan?

* Több könyvet is elkezdhetünk meghallgatni, az alkalmazás mindig ott folytatja a könyv lejátszását, ahol abbahagytuk a meghallgatást. A könyv folytatásához a „könyv lejátszása” gombra kell „megerősítés” gombot nyomni.

## Mi történik, ha a könyv hallgatása közben hívás érkezik a telefonra?

* A könyv lejátszása megszakad, a beszélgetés végén magától elindul és ott folytatódik, ahol a hívás beérkezésénél megszakadt a lejátszás.

## Észrevételeimmel, kérdéseimmel hova fordulhatok?

* Az alkalmazást folyamatosan fejlesztjük, így javaslataikat, észrevételeiket az mvgyosz.hu oldalon található levelezési űrlap segítségével küldjék meg részünkre.

## Hova fordulhatok, ha hibát találok a könyv felolvasásában?

* Amennyiben hibát észlel a könyv felolvasásában (hiányzó rész, zaj, rossz minőség, stb.), úgy kérjük, hogy a könyv szerzőjét, címét, a fejezet számát és a hiba perc szerinti meghatározását is írja meg nekünk, hogy hol találta a hibát és mi igyekszünk minél hamarabb kijavítani. Az észrevételeket az mvgyosz.hu
* oldalon található levelezési űrlap segítségével küldjék meg részünkre.